Najnovije iz trgovine u NBA - 2003-07-24
NBA: Najzad imamo jednu komplicarnu, zamršenu i više nego zanimljivu višeklupsku trgovinu košarkašima.
U igri su San Antonio, Indiana i Sacramento. Centar Indiane i All Star igrač Brad Miller ide u Sacramento Kingse gdje može biti dugogodišnja zamjena za 35-godišnjeg Vladu Divca, koji ulazi u završnu godinu ugovora s Kingsima. Miller će za šest godina igranja dobiti 60 milijuna dolara! No, zauzvrat, Kingsi puštaju svog centra Scotta Pollarda da ode u Indianu, gdje može biti odlična kombinacija s Jermaineom O`Neilom. No, San Antonio u cijeloj ovoj priči dobija krilo Sacramento Kingsa, odličnog turskog košarkaša Hidu Turkoglua te Rona Mercera iz Indiane. Spursi naime moraju nadoknaditi najvjerojatniji gubitak svog krilnog igrača Stephena Jacksona. Tako aktualni prvak gubi Davida Robinsona, koji je prestao igrati, zatim braniča Speedya Claxtona, koji prelazi u Golden State Warriorse te, vjerojatno, Jacksona. Uz Rašu Nesterevića iz Minnesote, spomenute Turkoglua i Mercera, Spursi su dobili i Roberta Horrya, koji je posljednjih šest godina proveo u Lakersima. Minnesota jest izgubila Nesterovića, ali dobili su Sama Cassella i Michaela Olowokandija, a sada im dolazi i Lattrel Sprewell iz New York Knicksa. Novi igrači, uz Kevina Garnetta, Wallya Szczerbiaka i Troya Hudsona, doista čine Minnesotu vrlo respektivnom momčadi. To posebne brine igrače Dallas Mavericksa koji će protiv Minnesote često igrati u okviru zapadne konferencije NBA lige. Zanimljivo je da je Dallas vrlo loše “odigrao” prijelazni rok. Nitko im nije došao, a ciljali su na Mourninga, Brada Millera, Jasona Kidda, Jermaine O`Neila.